  Майя Бывальцева 2021-тӥ ар ӵоже Удмуртиысь витяз лыдӟетъюртъёсын Гожтэт тодонъя центръёс (Центр грамотности) усьтозы. Россиысь 11 улосвылъёсын сыӵе центръёсты усьтыны кичӧлтон сётӥз «Тотальный диктант» фонд, элькунамы ужез Йӧскалык лыдӟетъюрт радъялоз. Со сярысь ивортодэтъя «Удмуртия» агентстволы ужъюртлэн кивалтӥсезлэн воштӥсез Анна Семёнова вераз. Со сыӵе площадка, кытын адями аслэсьтыз тодон-валанзэ мургес карыны быгатоз: ӟуч кыллэн историезъя, шонер гожъяськонъя, шонер вераськонъя. Люкамын луозы нимысьтыз книгаос, изданиос ӟуч кылъя, нимысьтыз справочникъёс, дышетскон пособиос, тодослыко, кызьы шуиськом, научпоп амалэн но соос луозы. Со Фондлы луыса ик вуозы милемлы выль но чебер, узыр книгаос. Со сяна, <> милям мар вань висъяломы Анна Семёнова, Удмуртиысь йӧскалык лыдӟетъюртлэн кивалтӥсезлэн воштӥсезСолэн верамезъя, Центрын нылпиослы, школаын дышетскисьёслы, студентъёслы но бадӟымъёслы пӧртэм программаос ужалозы, со пӧлын югдытонъя. Валамон ини, шонер гожъяськонъя курсъёс, экзаменъёслы дасяськон курсъёс радъяськозы. Озьы ик ӟуч кылын вераськон клуб усьтыны малпанзы вань, отын кунгож сьӧрысь вуэм студентъёсын ужалозы. Анна Семёнова пусйиз, Центрын удмурт кылъя но программаос кылдытозы. «Тотальный диктант» фондлэн кивалтӥсьёсыз солы дурбасьтэмзэс веразы. Йӧскалык лыдӟетюрт бордын ужась нырысетӥзэ Гожтэт тодонъя центрез «П. И. Чайковскийлэн вордӥськем шаераз» («На родине П. И. Чайковского») II литературая фестиваль (0+) дыръя куартолэзь пумын усьтыны малпало. Со луоз нырысетӥез Центр, кудзэ ми усьтом выль библиотекаын Анна Семёнова, Удмуртиысь йӧскалык лыдӟетъюртлэн кивалтӥсезлэн воштӥсезТодэ вайытом, «П. И. Чайковскийлэн вордӥськем шаераз» I литературая фестиваль Удмуртиын 2019-тӥ арын 23-28 куартолэзе ортчиз. Ужрад удмурт кылбуръёсты шара лыдӟонэн йылпумъяськиз.  Тегъёс: Мерлык Ижкар лыдӟиськонни Удмуртия ӟучкыл лыдетъюрт Йӧскалыклыдӟетъюрт  